Viborger Samler, 1849-08-11
Paa Kirkegaarden i Bogense er begraven en ved de derværende militaire Lazarether ansat og i samme af Typhus i October 1848 afdød Sygevogter, hvem hans Kammerater og de Syge dersteds, af hvilke han for sit Forhold mod dem var særdeles agtet og elsket, satte et Mindemærke, der bestaaer i en malet Pyramide. Paa Forsiden: Claus Friderich Mark, dansk Soldat af 13de Jnf. Bataillon, født i Angeln, Sygevogter paa Bogense Felthospital, død den 11te October 1848, 23 Aar gammel. Trofaste Kammerater, som savne ham, reiste ham dette simple Minde. Paa Bagsiden: Ei i Brødres Rækker han med Brødre kæmped, Skjæbnen bød ham falde i et bedre Kald, Ved sin Blidhed Syges tunge Suk han dæmped, Derfor lønne Gud ham hist i Himlens Hal. Saaledes have Kammeraterne paa en simpel og rørende Maade erkjendt en duelig og omhyggelig Sygevogters Fortjenester, og det var at ønske at Opmærksomheden ogsaa fra andre Sider maatte henvendes paa de Mennesker, som samvittighedsfuldt røgte dette besværlige og farlige Kald. At dette ikke overalt er forglemt, saaes i Assens den 6te d. M., da 20 af de Sygevogtere, som havde været i Virksomhed ved derværende Lazareth i længere Tid og havde viist dem flinke, af Overlægen modtoge en Belønning, som var samlet og sendt i dette Øiemed af nogle kjøbenhavnske Damer. Foruden noget over 90 Rbd., var sendt et Sølvbæger med Jndskrift, hvilket tilligemed 15 Rbd. overraktes til Undercorporal Svendstrup, der lige fra Lazarethets Oprettelse ifjor har været i Virksomhed i Assens og med sjelden Omhyggelighed har passet sine Forretninger; Resten af Pengene uddeeltes til de andre Sygevogtere i større eller mindre Summer, i Forhold til den Tid de havde gjort Tjeneste og til deres udviste Jver. Ved nogle passende Ord af Overlæge Hahn bleve de gjorte opmærksomme paa Vigtigheden af deres Kald og opmuntrede til fremdeles at gjøre dem værdige til Medborgeres Agtelse og Erkjendtlighed. (Hemp. Av.)"Kbhp." meddeler følgende Træk af Slaget ved Fredericia: Da en Bataillon, den 1ste eller 2den, havde naaet Graven af en af Skandserne, bleve Soldaterne nødte til at opgive den videre Fremtrængen, for at berede sig til Stormløbet op af Skandsevolden. J en saadan Grav kan den sig udhvilende Fjende ikke blive beskudt fra den øvre Skandse af det kaldes derfor at ligge i en død Vinkel. Men for at den døde Vinkel ikke skal komme Angriberne tilgode, anbringes ved Enden af Graven Pallisader, fra hvilke Graven i sin hele Længde kan beskydes. Saadanne Pallisader vare ogsaa anbragte her, og da vore Tropper lede meget ved Beskydningen derfra, maatte de bortsauges og omhugges af Jngenieurerne. Under dette Ophold, som forlængedes ved at en Jngenieur efter den anden under Arbeidet blev bortskudt eller saaret, vare Soldaterne i Graven som sagt udsatte for en heftig Kugleregn, deels fra Løbegravene ved Siden af og deels fra den anden Side af Pallisaderne. J Pallisaderne var en Udfaldsport; her var en overordentlig Leilighed til at vise Mod og Dygtighed, thi hvem der kunde aabne denne Port, vilde ikke allene lette Jngenieurerne deres tunge Arbeide, men tildeels gjøre det overflødigt og tillige frelse mange Kammeraters Liv. Dette fattede en Underofficier, han var i et Nu oppe paa Skandsevolden og igjen nede i Graven paa den anden Side af Pallisaderne, for at aabne Porten. Det var naturligviis en Umulighed, men hans pludselige Komme og kraftige Stød til alle Sider for at naae hen til Porten, frembragte en saadan Tumult blandt Fienderne, at de holdt op med at skyde paa vore Tropper for at fange og nedstøde ham. Lykkeligviis opstod der en saadan Stimmel omkring ham, at de Fjendtlige af Frygt for at saare hinanden indbyrdes, ikke vovede at fyre paa ham. Et Øieblik efter vare vore Soldater oppepaa Volden og Skandsen var taget. Vor tappre Underofficier slap med nogle Slag og Kontusioner, og de, som vilde tage eller dræbe ham, bleve selv tagne eller dræbte. Denne kjække Daad, der vistnok frelste flere Braves Liv, vil forhaabenlig finde en tilsvarende Belønning, Detailleret Liste over det ved Fredericia gjorte Bytte: 5 Stkr. 84pd. Bombekanoner, 7 store Mørsere, 2 smaa dito, 6 24pd. Kanoner, 3 12pd., 5 Spd., 4 84pd., 2 store Kanoner fra Gesion, ialt 34 Stkr.; over 4,000 Geværer og Sabler, circa 100 Faner, c. 21 Trommer, 4 Kanonvogne, 5 Forspandsvogne, 4 Vogne til Mørsere, 4 Krudtvogne, 2 Lavetter, 13 Reservehjul til Kanon vogne, 2 Bagagevogne til Kanoner, 1 Vogn med 28 84pd. Bomber, 1 do. med 80 Spd., 1 do. med 222 24pd. Granater, 1 do. med 30 16 Spd. Bomber, 1 do. med 5 84pd., 1 do. med 125 24pd. Granater, 1 do. med 11 16 Spd. Bomber, 1 do. med 27 do., 1 do. med 122 24pd. Granater, 1 do. med 130 84pd. Bomber, 1 do. 125 24pd. do., 1 do. med 7 84pd. do., 1 do. med 125 24pd. Granater, i do. med 24 16pd. Bomber, 1 do. med 101 24pd. Granater, 1 do. med 27 16pd. Bomber, 1 do. med 27 do., 1 do. med 110 24pd. Granater, i do. med 27 16pd. Bomber, i do. med 101 84pd. do., 1 do. med 101 do. do., 1 do. med 50 do. do., 1 do. med 50 do. do., 1 do. med 19 do. do., 1 do. med 101 Granater uden Krudt, 1 do. med 39 store Bomber, i do med 35 Brandkugler, 1 do. med 26 do., 1 do. med 101 Granater, en do. med 7toms Spids kugler, 1 do. med Krudtkarduser, i do. med 10 Centner Krudt og Kugler, 1 do. med Flyvebomber, i do. med Blokhuusskyts, i do. med Svampe, 7 Bagagevogne, 22 Krudtfjerdinger, Spader i hundredeviis, Som og Spiger, 8 Marqvetentervogne, 3 store lukkede Doctorvogne med Medicin, 10 Telte, 1 Arbeidsvogn, 11 lukkede Ammunitionsvogne, 3 Gelændervogne til Transport af Materialier, 1 Vogn med 4 Centner Krudt, 3 Barakker med Sadeltøi og Seletøi, 9 Donkrafter, 34 Kjedler, 27 store do., i complet Smedie med Redskab, Tornystre, Pikkelhuer og Jægerschakots i tusindviis, Øxer og Hakker i hundredviis, Brædder, Planker, Stolper og Jern. - Alt dette er taget foruden Skytset eller rettere Ammunitionen, paa de faste Batterier, som var meget stor, da Alt var lagt tilrette med Brandbomber og Raketter, for at hilse (Nyeste Post-Efterr.) paa os næste Dag.